钦定古今图书集成/明伦汇编/交谊典/第056卷 > 《侍五官中郎将建章台集诗》前人
## 钦定古今图书集成/明伦汇编/交谊典/第056卷 > 《侍五官中郎将建章台集诗》前人

“朝雁鸣云中，音响一何哀。问子游何乡，戢翼正徘徊。
言我塞门来，将就衡阳栖。往春翔北土，今冬客南淮。
远行蒙霜雪，毛羽日摧颓。常恐伤肌骨，身陨沉黄泥。”
简珠堕沙石，何能中自谐。欲因云雨会，濯翼陵高梯。
良遇不可值，伸眉路何阶。公子敬爱客，乐饮不知疲。
和颜既已畅，乃肯顾细微。赠诗见存慰，小子非所宜。
“且为极懽情，不醉其无归。凡百敬尔位，以副饥渴怀。”